Համացանցում տարածված տեսանյութերը, որոնցում երևում է, թե ինչպես են ոստիկաններն ուժ կիրառելով փորձում երաժիշտներից մեկին հեռացնել պողոտայինց, մեծ աղմուկ են բարձրացրել: «Ազատության» դիտարկմանը, որ սոցիալական ցանցերում կարծիքներ են հնչում, թե ոստիկանները հին ավանդույթներին են վերադարձել, Օսիպյանը պատասխանեց՝ ոստիկանությունը գործել է օրենքի սահմաններում: «Ոստիկանությունը գործում է «Ոստիկանության մասին օրենքով» և այդ պահին էլ է գործել այդ օրենքով։ Ըստ դրա, նախատեսված է նաև ֆիզիկական ուժ գործադրելը: Չի կարող ոստիկանը բոլորի հանդեպ լինել այնպիսին, ինչպես որ բոլորն են ուզում»,- հավելեց ոստիկանապետը։